Itxaro Perez Urzelai

**Itxaro Perez Urzelai** (Beasain, 1981eko otsailaren 7a) euskal biokimikaria, irakaslea eta ikertzailea da Euskal Herriko Unibertsitatean.

## Ikerlaria 
Biokimikako ikasketak 2004an bukatu zituen Euskal Herriko Unibertsitatean. Tesia unibertsitate bereko Leioa-Erandioko unibertsitate guneko Medikuntza eta Erizaintza Fakultateko Fisiologia Sailean egin zuen eta 2011n doktoratu zen. Tesiaren izenburua "*Peptidasen aktibitatearen aldaketak heste lodiko neoplasietan"* izan zen eta Gorka Larrinaga Enbeitaren eta Begoña Sanz Etxebarria zuzendaritzapean egin zuen.

Ikerketa taldea peptido sistemak ikertzen ari zen 2006an Itxaro Perez laborategian sartu zenean. Taldean baziren beste iker-lerro batzuk, baina bera minbizi arloan sartu zen. Hasiera batean giltzurruneko minbizian egin zituen lehenengo urratsak eta emaitza adierazgarriak ateratzen zirela ikusita, koloneko/hestelodiko neoplasietan ikertzen hasi zen, jada tesian pentsatuz.

## Ibilbide akademikoa 
### Irakasle 
2009an hasi zuen irakaskuntzako ibilbidea Odontologiako Graduan Leioa-Erandio unibertsitate gunean, baina 2011. urtean Erizaintzako Graduan irakasten hasi zen, lehenik Leioa-Erandio unibertsitate gunean eta 2019tik aurrera Donostia Unibertsitate Ospitalean. 2019. urtetik Irakasle Agregatua da. Logopedia Graduan Ibaetako unibertsitate guneko Psikologia Fakultatean irakatsi zuen bi ikasturteetan (2024-2026). 

Gaur egun, ikerketa eta irakaskuntza uztartzen ditu Donostia Unibertsitate Ospitaleko Erizaintzako graduan.

### Kudeaketa lanak 
Unibertsitateko kudeaketari dagokionez, Leioako Erizaintza I Saileko Idazkaritza Akademikoa izan zen  2016 eta 2019 artean, eta Donostiako Erizaintza II Sailekoa 2024-2025 artean. Fakultateko hainbat batzordetako kide da: Antolakuntza Akademikoko Batzordea, Kalitatea, Ingurugiroaren hobekuntza, Euskara Batzordean...

## Lemniskata zientzia elkartea 
2011 sortu zen Beasaingo Lemniskata zientzia elkarteko kide da Itxaro Perez Urzelai. Elkarteak antolatutako hainbat hitzalde eta ekitaldietan parte hartu du. 

### Azaroa Zientziaroa 
2012ko azaroan antolatu zuen lehendabizikoz Lemniskata Zientzia elkarteak Azaroa Zientziaroa. Lau hizlarik parte hartu zuten lehen edizioan. Ostiralez hilari bana izan zituen edizio hartan Itxarok azaroaren 23an Minbiziaren ikerketa aurkeztu zuen  Igartzako jauregian. 

### Bertsozientzia 
Euskal Herriko Unibertsitateko Kultura Zientifikoko Katedrak antolatuta sortu zen Bertsozientzia 2015an. 

2024ko apirilaren 19an Euskal Herriko Unibertsitateak, Lemniskata zientzia elkarteak eta Lazkaoko Udalak antolatu zuten  Bertsozientzian Josu Lopez-Gazpio kimikaria, Itxaro Perez Urzelai biokimikaria eta Arturo Elosegi ekologoak parte hartu zuten Amaia Agirre eta Nerea Ibarzabal bertsolariekin batera. Ekitaldia Kike Amonarrizek aurkeztu zuen. 

## Sari 
 [thumb|2013ko [Txiotesia lehiaketan Itxaro Perezek erabili zuen irudia]][thumb|[Estitxu Garai eta Itxaro Perez  2013ko #txiotesiako lehiaketako irabazleak. ]]2013: Txiotesia lehiaketako irabazlea txiolari originalenaren sarian. 52 parte hartzaileen artean nagusitu zen Perezek Txiotesian.
thumb|Laborategian 2013an

## Erreferentziak 
## Kanpo estekak 
* Txiotesia lehiaketa irabazi zuten 6 txioak. Ama,irakurriko ipuin hau?-Bai maitia:peptidasen aktibitatearen aldaketak heste lodiko minbizietan2011.-Eta zer dira peptidasak. 2013
* @itxaroperezurzelai kontua Twitterren (@ItxaroPU)
* Itxaro Perez: "Laborategi xumeetan ikerketa onak egiten dira, baina lotsagarria da geroz eta laguntza gutxiago izatea" Unibertsitate.net (2014-02-20..
* Itxaro Perez Urzelai Linkedin sare profesionalean
*Lemniskata zientzia elkartea